OpenLLM-France/wikimedia huggingface dataset:
# Nitrat reductasa

Les nitrat reductases són enzims amb molibdè que redueixen nitrat (NO− 3) a nitrit (NO− 2).
Les nitrat reductases eucariotes són part de la família sulfit oxidasa dels molibdoenzims. Transfereixen electrons des de NADH o NADPH a nitrat.
Les nitrat reductases procariotes pertanyen a la família reductasa DMSO i es classifiquen en tres grups: assimiladores (Nas), respiradores (Nar) i nitrat reductases periplàsmiques (Nap). El lloc actiu d'aquests enzims és l'ió molibdè.

## Estructura de la proteïna

La tansmembrana respiratòria nitrat reductasa (EC Arxivat 2008-09-07 a Wayback Machine.) es compon de tres subunitats; una alfa, una beta i dues gamma.
La nitrat reductasa de les plantes superiors és una proteïna citosòlica.

## Aplicacions

L'activitat de la nitrat reductasa es pot usar com eina bioquímica per predir el rendiment dels cereals i la seva producció de proteïnes.
La nitrat reductasa promou la producció d'aminoàcids en les fulles del te.

## Referències

* ↑ Tavares P, Pereira AS, Moura JJ, Moura I «Metalloenzymes of the denitrification pathway». J. Inorg. Biochem., 100, 12, 01-12-2006, pàg. 2087–100. DOI: 10.1016/j.jinorgbio.2006.09.003. PMID: 17070915.
* ↑ Blasco F, Iobbi C, Ratouchniak J, Bonnefoy V, Chippaux M «Nitrate reductases of Escherichia coli: sequence of the second nitrate reductase and comparison with that encoded by the narGHJI operon». Mol. Gen. Genet., 222, 1, 01-06-1990, pàg. 104–11. PMID: 2233673.
* ↑ Tischner R «Nitrate uptake and reduction in higher and lower plants». Plant, Cell and Environment, 23, 10, 01-10-2000, pàg. 1005–1024. DOI: 10.1046/j.1365-3040.2000.00595.x.
* ↑ Croy LI, Hageman RH «Relationship of nitrate reductase activity to grain protein production in wheat». Crop Science, 10, 3, 1970, pàg. 280–285. DOI: 10.2135/cropsci1970.0011183X001000030021x.
* ↑ Dalling MJ, Loyn RH «Level of activity of nitrate reductase at the seedling stage as a predictor of grain nitrogen yield in wheat (Triticum aestivum L.)». Australian Journal of Agricultural Research, 28, 1, 1977, pàg. 1–4. DOI: 10.1071/AR9770001.
* ↑ Ruan J, Wu X, Ye Y, Härdter R «Effect of potassium, magnesium and sulphur applied in different forms of fertilisers on free amino acid content in leaves of tea (Camellia sinensis L». J. Sci. Food Agric., 76, 3, 1988, pàg. 389–396. DOI: 10.1002/(SICI)1097-0010(199803)76:3<389::AID-JSFA963>3.0.CO;2-X.

## Enllaços externs

* «Nitrat reductasa» (en anglès). Medical Subject Headings.
# Oboiànovka

Oboiànovka (en rus: Обояновка) és un poble de l'óblast de Kémerovo, a Rússia, que en el cens del 2010 tenia 282 habitants, pertany al districte de Mariïnsk.

## Referències

* ↑ «Определение высоты над уровнем моря по координатам». latlong.ru. Arxivat de l'original el 2018-08-26. [Consulta: 24 març 2014].
# Manuel Gausa i Navarro

* No s'ha de confondre amb Manel Gausa de Mas.
Manuel Gausa i Navarro és un arquitecte català. Arquitecte, vicepresident del Consell Assessor per al Desenvolupament Sostenible de la Generalitat de Catalunya (CADS). És director de diversos màsters en arquitectura, així com de la Scuola di Dottorato in Architettura e Design de la Universitá degli Studi di Genova, on és també professor de Projectes i composició. Ha format part dels consells científics d'institucions com l'Institut d'Arquitectura Avançada de Catalunya o ARCHILAB. Des del 1994 dirigeix Actar Architecture, des d'on ha realitzat diversos projectes guardonats a escala internacional. Del 1991 al 2000 va dirigir la revista Quaderns d'Arquitectura i Urbanisme del COAC i ha col·laborat en publicacions com La Vanguardia. És coautor de llibres com Barcelona: guía de arquitectura moderna (Actar, 2002).

## Referències

* ↑ «Manuel Gausa». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].

## Enllaços externs

* Manuel Gausa al Círculo de Bellas Artes de Madrid (castellà)
* Manuel Gausa a MásDeArteCom (castellà)
# Seiji Honda

Seiji Honda (本田 征治, 25 de febrer de 1976) és un exfutbolista del Japó.
Comença la seua carrera professional al Nagoya Grampus Eight el 1995. Ha jugat als clubs Bellmare Hiratsuka, Vissel Kobe i Thespa Kusatsu i es va retirar a finals de la temporada 2009.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.

## Referències

* ↑ J.League Data Site (japonès)
* ↑ Seiji Honda, Fitxa a Transfermarkt (anglès)
* ↑ «FIFA». Arxivat de l'original el 2020-06-08. [Consulta: 8 juny 2020].
# Infix

Un infix és un morfema que s'afegeix entre el prefix, el radical afix per formar una nova paraula.
La propietat fonamental d'aquesta mena d'afixos és que s'insereix al lexema dividint-lo en dues parts; l'infix manté, com el sufix, la capacitat de canviar la categoria gramatical de la paraula. Els principals infixos catalans són: al, all, an, any, ar, arr, ass, at, atx, eg, ell, et, ic, ill, in, iny, isc, iss, itx, ol, oll, on, oss, ot, uc, usc, uss, etc.

## En matemàtica/informàtica

Notació en infix dels operadors binaris.
Cal establir una prioritat als operadors i un ordre d'avaluació per donar-li un sentit unívoc, obtenint-ne, de l'anàlisi sintàctica, un únic arbre d'operacions representatiu de l'avaluació.

## Referències

* 1 2 «Infix». Gran Enciclopèdia Catalana. Barcelona: Grup Enciclopèdia Catalana.
* ↑ «Els infixos». Xarxa Telemàtica Educativa de Catalunya.
* ↑ «La composicó lèxica». Arxivat de l'original el 2016-06-07. [Consulta: agost 2016].
* ↑ «Sufixos, prefixos i infixos». La Llengua dels nostres avis, el català., 23-05-2014. [Consulta: agost 2016].
* ↑ Rull Muruzàbal, Xavier. «2.1.3. Els conceptes d'afix, prefix, sufix, infix i interfix i el concepte de parasíntesi». A: Els substantius d'acció i efecte en català. Tarragona: Universitat Rovira i Virgili, p. 30-33. ISBN 978-84-691-9863-6.
Viccionari
# Canal del riu Kabul

Canal del riu Kabul (Kabul River Canal) és un treball d'irrigació al modern Pakistan, a les Àrees Tribals d'Administració Federal i a la província de la Frontera del Nord-oest, districte de Peshawar. Fou construït sobre un antic canal d'època mogol i pren l'aigua de la riba dreta del riu Kabul a la rodalia del poble de Warsak, proper a la frontera entre Pakistan i Afganistan. La branca principal passa propera a Peshawar i acaba a Naushahra. Els distributaris inclouen 4 branques amb un total de 30 km, la més llarga la de Kuror (uns 15 km). Fou obert el 1893 (la branca de Kuror es va afegir més tard, i posteriorment encara se'n van afegir altres).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Richard Delamain

Richard Delamain (Londres, 1600 - 1644) (també escrit Delamaine) va ser un matemàtic britànic del segle xvii.

## Vida

Res es coneix de la seva vida. Se suposa que va estudiar al Gresham College de Londres on va ser alumne de William Oughtred. Se sap que era fuster d'ofici.
Va ser un incansable peticionari de favors de la corona, amb poc èxit, i el 1637 va ser autoritzat a construir instruments matemàtics. Va morir abans de 1645, data en què la seva vídua va cursar una petició al rei.

## Obra

Delamain és conegut per la seva obra Grammelogia, or the Mathematical Ring (1631), en la que descriu un regle de càlcul circular en forma d'anell, que podria ser considerat el primer regle de càlcul, si no fos per la polèmica sobre plagi que es va encetar amb el seu mestre, William Oughtred, que el va acusar d'haver-se apropiat una idea seva.
La polèmica va anar més enllà de la preeminència del descobriment, ja que mentre Delamain era un entusiasta de la utilització de mitjans mecànics per al càlcul matemàtic, Oughtred era molt més escèptic sobre les seves possibilitats, a més de tenir en molt mala consideració les capacitats i coneixements de Delamain a qui considerava un mestre vulgar propietari d'una escola de primària a Drury Lane.

## Referències

* ↑ Feingold, 1984, p. 172.
* ↑ Cressy, 2015, p. 1631-1633.
* ↑ Brayden, 1974, p. 158-166.
* ↑ Turner, 1981, p. 105 i ss.
* ↑ Feingold, 1984, p. 188.
* ↑ Cressy, 2015, p. 1633.

## Bibliografia

* Brayden, D.J. «A patchery and confusion of disjointed stuffe: Richard Delamain's Grammelogia of 1631/3» (en anglès). Transactions of the Cambridge Bibliographical Society, Vol. 6, Num. 3, 1974, pàg. 158-166. ISSN: 0068-6611.
* Cressy, David. «A Mathematical Petitioner». A: Charles I and the People of England (en anglès). Oxford University Press, 2015. ISBN 9780191018008.
* Feingold, Mordechai. The Mathematicians' Apprenticeship: Science, Universities and Society in England, 1560-1640 (en anglès). Cambridge University Press, 1984. ISBN 9780521251334.
* Turner, A.J. «William Oughtred, Richard Delamain and the horizontal instrument in seventeenthe century England» (en anglès). Annali dell'Istituto e Museo di storia della scienza di Firenze, Vol. 6, Num. 2, 1981, pàg. 99-125. DOI: 10.1163/221058781X00321. ISSN: 0391-3341.

## Enllaços externs

* O'Connor, John J.; Robertson, Edmund F. «Richard Delamain» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Westfall, Richard S. «Delamain (Delamaine), Richard» (en anglès). The Galileo Project. [Consulta: 4 setembre 2024].
* Scott, J.F. «Delamain, Richard» (en anglès). Complete Dictionary of Scientific Biography, 2008. [Consulta: 7 març 2014].
* Higton, H.K. «Delamain, Richard, the elder» (en anglès). Oxford Dictionary of National Biography, 2004.
# Obokh

Obokh (en rus: Обох) és un poble del Daguestan, a Rússia, que el 2019 tenia 367 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Seiji Ebihara

Seiji Ebihara 海老原 清治 (Ebihara Seiji) (Okawa, Japó, 2 d'abril de 1949) és un golfista professional japonès. Ebihara guanyà un torneig al Japan Golf Tour.

## Victòries professionals
### European Seniors Tour

* 2001 AIB Irish Seniors Open, Microlease Jersey Senior Masters
* 2002 AIB Irish Seniors Open, Wales Seniors Open, De Vere PGA Seniors Championship
* 2004 Nigel Mansell Sunseeker International Classic

## Enllaços externs

* Perfil al Japan Golf Tour Arxivat 2011-07-16 a Wayback Machine. (anglès)
* Perfil a l'European Seniors Tour Arxivat 2007-09-30 a Wayback Machine. (anglès)
# Inguma

Inguma (o Mauma, com es diu a Baigorri) era el déu dels somnis de la mitologia i religió basca. Era considerat com una força malèvola que entrava a les cases de nit i afectava els residents amb malsons. També matava gent mentre dormia.

## En la cultura popular

Inguma s'esmenta a "Ofrenda a la tormenta" (Ofrena a la tempesta), la tercera part de la trilogia Baztán de Dolores Redondo.

## Referències

* ↑ Theresa Bane, Encyclopedia of Beasts and Monsters in Myth, Legend and Folklore, 2016

## Enllaços externs

* (castellà) Inguma, Auñamendi entziklopedia
# Carmel Mòdol i Bresolí

Carmel Mòdol i Bresolí (Montoliu de Lleida, Segrià, 2 de setembre de 1958) és un polític català, diputat al Parlament de Catalunya en la VII, VIII i IX legislatures.
És enginyer agrònom, especialitat de fitotècnia, per l'Escola Tècnica Superior d'Agricultura de Lleida (Universitat de Lleida). Titulat en enginyeria tècnica agrícola, especialitat d'explotacions agropecuàries, per la Universitat Politècnica de Catalunya (UPC), ha fet estudis d'enginyeria en telecomunicacions a la UPC. També ha fet cursos i jornades tècniques sobre ordenació del territori, cooperativisme agrari, fruticultura, economia, comptabilitat i desenvolupament.
Ha estat delegat dels estudiants a l'ETSEA de Lleida i membre del Claustre de la UPC en representació dels estudiants (1981-1986). Fundador i coordinador (1982-1986) de la Comissió de Cultura de l'ETSEA de Lleida, hi ha estat també membre i secretari (1983-1986) de la Comissió Docent. Fundador del club de cinema i de la revista km-3. Membre de la Comissió d'Avaluació i Selecció de Professors i Investigadors, i adjunt del vicerector d'Ordenació Acadèmica de la UPC (1985-1986). Va participar en el procés de refundació de la Federació Nacional d'Estudiants de Catalunya i va ser secretari d'organització i coordinador del Campus de Lleida (1985-1986).
Ha estat membre del Consell d'Administració de la Corporació Catalana de Ràdio i Televisió (CCRTV) (2000-2003). És membre d'Òmnium Cultural (des del 1999) i membre del Consell Social de la Universitat de Lleida (des del 2003). Militant d'Esquerra Republicana de Catalunya (ERC) des del 1986, ha estat elegit conseller nacional en representació de la comarca del Segrià diverses vegades, president comarcal del partit al Segrià (1996-1997) i president regional de la Federació de Lleida (1997-2001). Ha estat vicesecretari general de Coordinació Interna i Acció Electoral (2001-2004), així com president del Consell Nacional d'ERC. Ha estat elegit diputat a les eleccions al Parlament de Catalunya de 2003, 2006 i 2010.

## Enllaços externs

* Diputats del Parlament de Catalunya en la VII Legislatura p. 206
# Resolució 1957 del Consell de Seguretat de les Nacions Unides

La Resolució 1957 del Consell de Seguretat de les Nacions Unides fou adoptada per unanimitat el 15 de desembre de 2010. Després del reconeixement d'esdeveniments positius a l'Iraq des de l'aprovació de la Resolució 661 (1990), el Consell el Consell va aixecar sancions relatives a armes de destrucció massiva, míssils balístics de llarg abast i adquisició d'armes nuclears.
La resolució 1957, juntament amb les resolucions 1956 (2010) i 1958 (2010), van acabar amb algunes restriccions importants a Iraq. No obstant això, es va demanar que Iraq resolgués les disputes que mantenia amb Kuwait. La reunió d'alt nivell va ser presidida pel vicepresident dels Estats Units Joe Biden.

## Resolució
### Observacions

En el preàmbul de la resolució, el Consell va acollir amb satisfacció una carta del ministre d'Afers Exteriors, Hoshyar Zebari, que va confirmar el suport del govern iraquià als règims de no proliferació i desarmament. També va acollir amb beneplàcit que l'Agència Internacional de l'Energia Atòmica havia informat d'una bona cooperació amb Iraq, que s'havia convertit en el 186è estat de subscriure's a la Convenció sobre Armes Químiques i la 131 a signar el Codi internacional de Conducta contra la proliferació de míssils balístics.

### Actes

Actuant amb el Capítol VII de la Carta de les Nacions Unides, el Consell va acabar amb les mesures sobre armes de destrucció massiva, míssils i relacionades amb l'energia nuclear civil imposades en les resolucions 687 (1991) i 707 (1991). Va instar a l'Iraq a ratificar el Tractat de Prohibició Completa de Proves Nuclears i el Protocol addicional a l'Acord Integral de Salvaguardes. El Consell va declarar que revisaria els progressos realitzats per l'Iraq en un any.

## Referències

* ↑ «Security Council takes action to end Iraq sanctions, terminate Oil-for-Food Programme as members recognise 'major changes' since 1990». United Nations, 15-12-2010.
* ↑ MacFarquhar, Neil «Security Council Removes Restrictions on Iraq». The New York Times, 15-12-2010.
* ↑ «UN lifts sanctions against Iraq». BBC News, 15-12-2010.
* ↑ Besheer, Margaret «UN Security Council Lifts Some Restrictions On Iraq». Voice of America, 15-12-2010.
* ↑ Charbonneau, Louis «Iraq gets U.N. green light for civil nuclear program». Reuters, 15-12-2010.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org
# Norbert Seeuws

Norbert Seeuws (Gant, 19 d'agost de 1943) va ser un ciclista belga que fou professional entre 1966 i 1979, i va competir principalment en pista.

## Palmarès

* 1963
** Campió de Bèlgica de Persecució per equips amateur
* 1969
** Campió de Bèlgica de Persecució
** 1r dels Sis dies de Charleroi, amb Patrick Sercu
* 1970
** Campió de Bèlgica en Madison, amb Patrick Sercu
** 1r dels Sis dies de Milà, amb Dieter Kemper
* 1972
** 1r dels Sis dies de Mont-real, amb Julien Stevens

## Enllaços externs

* Palmarès a cyclebase.nl
* Palmarès a sitiodeciclismo.net
* Palmarès a museociclismo.it
# Obonub

Obonub (en rus, Обонуб) és un poble del Daguestan, a Rússia. El 2019 tenia 46 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Sant Martí Aulàs

Sant Martí Aulàs és una església barroca de Tremp (Pallars Jussà) protegida com a Bé Cultural d'Interès Local.

## Descripció

Edifici d'una nau única coberta amb volta de canó de perfil semicircular, que s'incia en una imposta bisellada. La capçalera és recta, coberta de lloses i disposa d'un annex al costat nord que correspon a la sagristia. A la façana principal s'identifica una porta adovellada de mig punt, un òcul i una espadanya de dos ulls, conformats per arcs de mig punt de pedra tosca. L'aparell és irregular i de poca qualitat.

## Història

Obra religiosa popular emmarcable tipològicament als segles xviii-xix.

## Referències

* 1 2 «Sant Martí Aulàs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Javier Tarantino Uriarte

Francisco Javier Tarantino Uriarte (Bermeo, 26 de juny de 1984) és un exfutbolista professional basc, que ocupava la posició de defensa.
Format al planter de l'Athletic Club, a la campanya 04/05 és cedit al CD Numancia, amb qui debuta a primera divisió. A l'any següent apareix en el primer equip de San Mamés, però torna a ser cedit a l'equip sorià.
La temporada 06/07 fitxa pel Numancia, amb qui disputa 22 partits eixa temporada. La temporada campanya següent retorna al País Basc, a les files del Deportivo Alavés, i a l'estiu del 2008 recala a l'Albacete Balompié, també de la categoria d'argent.
Ha estat internacional espanyol en categories inferiors. Amb la sub-23 va participar en els Jocs del Mediterrani de 2005.

## Enllaços externs

* Fitxa del jugador
# Coronament

El coronament són aquells els elements arquitectònics que es posen sobre la construcció per coronar o adornar la seva part superior. Entre els més habituals es distingeixen:
* Àtic o cos superior d'una façana amb la finalitat de dissimular el naixement de la coberta. Dins d'aquests, es troba l'àtic escalonat o flamenc, que pren forma escalonada.
* Cuculla, coronament en forma piramidal o cònica d'una torre.
* Fletxa, coronament molt elevat i agut en les torres gòtiques.
* Acroteri, és un pedestal curt a la part alta dels edificis per sostenir un objecte; per derivació també es coneix amb aquest nom l'objecte sostingut.
* Pinacle, torrella massissa que se situa sobre els boterells i altres estreps per donar-los més pes.
* Agulla, pinacle molt agut, que s'usa amb freqüència per a finalitats decoratives.
* Cresteria o sèrie de coronaments calats propis de l'arquitectura gòtica.
* Merlets, espècie de grans dents en què acaben els murs de les fortaleses, moltes vegades perforats en forma de tronera sobre una espitllera.
* troneres, o grans merlets per a l'artilleria.
* Cimaci
* D'altres com ara pinyes, gerros, peveters, avantfixes o peces decorades que tanquen l'extrem del ràfec.
* acròtera
* Merló
* Cuculla
* Cuculla en fletxa
* Pinacle
# Resolució 1955 del Consell de Seguretat de les Nacions Unides

La Resolució 1955 del Consell de Seguretat de les Nacions Unides fou adoptada per unanimitat el 14 de desembre de 2010. Després de recordar les resolucions 955 (1995), 1165 (1998), 1329 (2000), 1717 (2006), 1411 (2002), 1431 (2002) 1824 (2008), 1855 (2008), 1878 (2009) 1900 (2009) i 1931 (2010) sobre Ruanda, el Consell va permetre que tres jutges completessin els seus casos en el Tribunal Penal Internacional per a Ruanda (ICTR) més enllà dels seus mandats, i va augmentar el nombre de jutges temporals al tribunal.

## Resolució
### Observacions

El Consell de Seguretat va recordar les resolucions 1503 (2003) i 1534 (2004) en que va demanar que es completessin tots els casos del TPIR el 2010. Va assenyalar que no obstant això, el TPIR no va poder completar el seu treball fins al 2010 i va expressar la seva preocupació per la pèrdua de personal experimentat en el tribunal, en particular quan es van redistribuir quatre jutges i un va haver de marxar després de la finalització del seu cas. El Consell estava convençut de la necessitat de nomenar els magistrats ad litem com a mesura temporal per facilitar la realització de la tasca del TPIR.

### Actes

Actuant sota el Capítol VII de la Carta de les Nacions Unides, el Consell va ampliar els termes dels jutges Joseph Asoka de Silva i Taghrid Hikmet per tal de completar el cas Ndindiliyimana et al. pel març de 2011, i el terme de Joseph Masanche es va estendre per permetre que el cas Hategekimana es completés el gener de 2011. També va reiterar la importància d'un personal adequat al TPIAI perquè completés el seu treball al més aviat possible, cridant a la Secretaria de les Nacions Unides i altres òrgans de les Nacions Unides a abordar el tema.
Finalment, el nombre de jutges ad litem que servia al tribunal es va incrementar temporalment de nou a dotze, tornant a un màxim de nou abans del 31 de desembre de 2011.

## Referències

* ↑ «Security Council allows judges for Rwanda criminal tribunal to complete cases, temporarily increases number of ad litem judges». United Nations, 14-12-2010.
* ↑ «UN decides to provide ICTR with more staff». Hirondelle News Agency, 17-12-2010. Arxivat 14 de març 2012 a Wayback Machine. «Còpia arxivada». Arxivat de l'original el 2012-03-14. [Consulta: 15 febrer 2018].

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org
# Riu Braldu

El riu Braldu (en urdú: برالڑو ندی) discorre pel districte de Skardu de Gilgit-Baltistan, al Pakistan. S'uneix al riu Basha Basna per formar el riu Shigar, a la vegada afluent del gran riu Indus.

## Geografia

El riu Braldu fa 78 quilòmetres de llargada i neix a la glacera Baltoro. Inicialment discorre 25 quilòmetres cap a l'oest, on rep les aigües de fusió de la glacera Biafo. Aquestes dues glaceres són de les més grans situades fora de les regions polars i es troben envoltades per quatre cims de més de vuit mil metres, entre els quals destaca el K2, el segon cim més alt del món.
El riu Braldu flueix gairebé cap a l'est, completament al districte de Skardu, al Baltistan, i forma la vall del Braldu. L'assentament més remot de la vall és el poble d'Askole, situat a la riba dreta del riu Braldu. Askole serveix com a campament base per a expedicions d'alpinisme i senderisme al Karakoram.
El riu Braldu travessa les poblacions de Korphe, Shamang, Barjand, Kharwa, Niyil i Tingstun. S'uneix al riu Basha Basna a cinc quilòmetres de Tingstun per formar el riu Shigar, al final de la vall de Braldu. El Basha Basna neix del Chogo Lungma i de les glaceres Sokha, que flueix cap al sud-est. El riu Shigar s'uneix al riu Indus a Skardu, després de 48 quilòmetres.

## Referències

* 1 2 3 Mohan C. Bhandari. Solving Kashmir. Lancer Publishers, 2006, 2006, p. -15,16. ISBN 978-81-7062-125-6.
* 1 2 3 C. R. Beesley. Pakistan: minerals, mountains & majesty. Lapis International, 2004, 2004, p. -86, 87. ISBN 978-0-9715371-4-9.
* ↑ «BROAD PEAK AND CHOGOLISA, 1957». himalayanclub. Arxivat de l'original el 2018-11-06.
* ↑ David Mazel. Mountaineering Women: Stories by Early Climbers. Texas A&M University Press, 1994, 1994, p. -103. ISBN 978-0-89096-617-4.
* ↑ Appalachian Mountain Club. Appalachia, Volume 50. Appalachian Mountain Club, 1994, 1994, p. -47.
* ↑ John Sinkankas. Emerald and other beryls. Geoscience Press, 1989, 1989, p. -488. ISBN 978-0-945005-03-2.